# Guddo・Bai

| *Guddo・Bai* |
| --- |
| Autor(i) | Osamu Dazai |
| Originalni naslov | *グッド・バイ* |
| Naslov prijevoda | *Zbogom* |
| Država |  Japan |
| Jezik | japanski jezik |
| Žanr(ovi) | roman (nedovršen) |
| Izdavač | Asahi Hyōron |
| Datum izdanja | srpanj 1948. |

Guddo・Bai (japanski: グッド・バイ, Guddo・Bai?  ; srpskohrvatski: *Zbogom*) je nedovršeni roman japanskog pisca Osamua Dazaia koji je parcijalno objavljen 1948. godine. Ovaj je roman Dazaijevo posljednje djelo. Prije svog samoubojstva, Dazai je uspio napisati 13 poglavlja romana, koja su kroz lipanj i srpnja 1948. godine objavljena u časopisu *Asahi Hyōron*; nedovršeni roman kasnije je objavljen zajedno s cjelovitim izdanjem romana *Nečovjek* (japanski: 人間失格, *, Ningen Shikkaku*?) iste godine kao dodatak.

U ožujku 1948. godine, Takurō Suetsune, voditelj umjetničkog odjela tokijskog ogranka novina *Asahi Shinbun*, posjetio je Dazaija, dok je ovaj još radio na romanu *Nečovjek* (japanski: 人間失格, *, Ningen Shikkaku*?), te mu predložio da napiše roman za serijsku objavu. Dazai je prihvatio i tako je u Mitaki dogovorena objava romana *Zbogom*. Ipak, treba naglasiti da je Dazai već ranije imao ideju o ovom romanu, tako da ona nije nastala u ožujku 1948. godine; kako je Suetsune rekao: "Ono što je on želio prikazati bio je obrnuti Don Juan: zgodni muškarac kojeg je voljelo oko desetak žena. S jednom po jednom, on se oprašta s njima – *Zbogom, zbogom*. I na samom kraju, tom bijednom čovjeku *Zbogom* kaže njegova supruga, jedina žena za koju nije mogao ni zamisliti da bi ga mogla ostaviti." Nakon što je završio rad na romanu *Nečovjek* (japanski: 人間失格, *, Ningen Shikkaku*?) u svibnju, Dazai je započeo rad na svom posljednjem djelu. Do kraja svibnja, časopisu je poslao prvih deset poglavlja, a nakon njegove smrti pronađena su još tri poglavlja, čime je kompletirao ukupno 13 poglavlja romana. Prvo poglavlje objavljeno je u lipnju 1948. godine, a preostalih 12 objavljeno je početkom srpnja iste godine.

Centralni lik nedovršenog romana je Shūji Tajima (japanski: 田島周二, *, Tajima Shūji*?), glavni urednik časopisa *Obelisk* (japanski: オベリスク, *, Oberisuku*?). Njegova prva supruga, s kojom je imao kćerku, umrla je od upale pluća, a on se kasnije preselio u Saitamu, gdje je oženio svoju tadašnju partnericu. Nakon rata, Tajima napušta svoju drugu suprugu i kćer te se seli u Tōkyō. Ubrzo se otkriva da je njegov posao urednika samo fasada, a da se on zapravo bavi trgovanjem na crnom tržištu, od čega zarađuje velike svote novca, tolike da se priča da s njima uspijeva uzdržavati čak deset ljubavnica. Ipak, tri godine nakon rata, Tajima se odluči promijeniti; alkohol i afere više mu ne predstavljaju užitak te odluči dovesti svoju suprugu i kćer u glavni grad, prekinuti veze s crnim tržištem i potpuno se posvetiti uredničkom poslu. Međutim, nađe se u problemu kada se mora prijateljski rastati sa svim svojim ljubavnicama, ali nema ideju kako to učiniti; njegov prijatelj, pisac, predloži mu da pronađe prelijepu ženu, objasni joj situaciju i s njom posjeti svaku od svojih ljubavnica, kojima bi rekao da mu je to supruga; kada ga vide u društvu lijepe žene, pisac mu govori, one će se automatski povući. Tajima tada pronađe prelijepu Kinuko Nagai (japanski: 永井キヌ子, *, Nagai Kinuko*?) i u tom trenutku započinju njegove "pustolovine".

Priča je doživjela nekoliko igranih te jednu animiranu adaptaciju.

## Bilješke

## Refrence

## Vanjske veze

* Unos br. 258 – Guddo・Bai (グッド・バイ) (Aozora Bunko)
* Unos br. 42357 – 「Guddo・Bai」Sakusha no Kotoba (「グッド・バイ」作者の言葉) (Aozora Bunko)